
minus ista praedicta possent exsequi, qui residui fuerint de
praedictis viginti quinque baronibus eligant alium loco ipsius,
pro arbitrio suo, qui simili modo erit juratus quo et ceteri.
In omnibus autem quae istis viginti quinque baronibus com-
mittuntur exsequenda, si forte ipsi viginti quinque praesentes
fuerint, et inter se super re aliqua discordaverint, vel aliqui
ex eis summoniti nolint vel nequeant interesse, ratum habeatur
et nrmum quod major pars eorum qui praesentes fuerint
providerit, vel praeceperit, ac si omnes viginti quinque in hoc
consensissent ; et praedicti viginti quinque jurent quod omnia
antedicta fideliter observabunt, et pro toto posse suo facient
observari. Et nos nihil impetrabimus ab aliquo, per nos nee
per alium, per quod aliqua istarum concessionum et libertatum
revocetur vel minuatur ; et, si aliquid tale impetratum fuerit,
irritum sit et inane et numquam eo utemur per nos nee per
alium.

Et omnes malas voluntates, indignationes, et rancores, ortos
inter nos et homines nostros, clericos et laicos, a tempore
discordiae, plene omnibus remisimus et condonavimus. Prae-
terea omnes transgressiones factas occasione ejusdem discor-
diae, a Pascha anno regni nostri sextodecimo usque ad pacem
reformatam, plene remisimus omnibus, clericis et laicis, et
quantum ad nos pertinet plene condonavimus. Et insuper
fecimus eis fieri litteras testimoniales patentes domini Stephani
Cantuariensis archiepiscopi, domini Henrici Dublinensis archi-
episcopi, et episcoporum praedictorum, et magistri Pandulfi,
super securitate ista et concessionibus praefatis.

QUARE VOLUMUS et iirmiter praecipimus quod Anglicana
ecclesia libera sit et quod homines in regno nostro habeant et
teneant omnes praefatas libertates, jura, et concessiones, bene
et in pace, libere et quiete, plene et integre, sibi et haeredibus
suis, de nobis et haeredibus nostris, in omnibus rebus et locis,
in perpetuum, sicut praedictum est. Juratum est autem tarn
ex parte nostra quam ex parte baronum, quod haec omnia
supradicta bona fide et sine malo ingenio observabuntur.
Testibus supradictis et multis aliis. Data per manum nostram
in prato quod vocatur Ronimed, inter Windelesoram et
Stanes, quinto decimo die Junii, anno regni nostri septimo
decimo.

MATT. PARIS, ii. 604.   Hi autem sunt xxv. barones electi,

Comes de Clare.                             Comes Glpverniae.

Comes Albemarle.                          Comes Wintoniae.